
SUTARTIS 
DĖL SPORTO BAZIŲ PAGERINIMO PROJEKTŲ PARAIŠKŲ VERTINIMO IR VERTINIMŲ KONSOLIDAVIMO PASLAUGŲ PIRKIMO
2026  m..___ d. Nr.
Vilnius

	Nacionalinė sporto agentūra prie Lietuvos Respublikos švietimo, mokslo ir sporto ministerijos, kodas 306110086, registracijos adresas A. Goštauto g. 12-100, Vilnius, atstovaujama ..., veikiančio pagal Nacionalinės sporto agentūros prie Lietuvos Respublikos švietimo, mokslo ir sporto ministerijos nuostatus, patvirtintus Lietuvos Respublikos švietimo, mokslo ir sporto ministro 2022 m. birželio 22 d. įsakymu Nr. V-1019 ,,Dėl Nacionalinės sporto agentūros prie Lietuvos Respublikos švietimo, mokslo ir sporto ministerijos nuostatų patvirtinimo“ toliau vadinama Paslaugų gavėju, ir 
	.................... atstovaujamas ..................... , veikiančio pagal ........................toliau vadinamas Paslaugų teikėju
	toliau kartu vadinamos Šalimis, sudarė šią preliminariąją sporto bazių pagerinimo projektų paraiškų vertinimo ir konsolidavimo paslaugų (toliau – Paslaugos) teikimo sutartį (toliau – Preliminarioji sutartis).

ATSIŽVELGDAMOS Į TAI, KAD
a)  2026 m.     d. Paslaugų gavėjas buvo paskelbęs skelbimą apie Paslaugų pirkimą (toliau – Pirkimas) ir atliko skelbiamos apklausos procedūras;
b) vadovaujantis Lietuvos Respublikos viešųjų pirkimų įstatymu ir Pirkimo sąlygomis Paslaugų teikėjas buvo pripažintas Pirkimo laimėtoju;
c) Šalys šios Preliminariosios sutarties galiojimo metu pasirengę sudaryti pagrindinę sutartį, kuria Paslaugos teikėjas įsipareigotų Pirkimo sąlygose bei Pasiūlyme nurodytomis sąlygomis ir profesionaliai bei tinkamai Paslaugų gavėjui suteikti Paslaugas (toliau – Pagrindinė sutartis), susitaria dėl žemiau išdėstytų Preliminariosios sutarties vykdymo sąlygų.

1. SĄVOKOS. SUTARTIES AIŠKINIMAS

1.1. Preliminariojoje sutartyje naudojamos sąvokos turi šias reikšmes:
1.1.1. Neatnaujinant varžymosi – Pagrindinės sutarties sudarymas teisės aktuose ir Preliminarioje sutartyje nustatytomis sąlygomis ir tvarka neatnaujinant Pasiūlymų teikėjų varžymosi;
1.1.2. Pirkimas – 2026 m. d. skelbimas apie pirkimą dėl Paslaugų teikimo sąlygų;
1.1.3. Pirkimo sąlygos – 2026 m. d. paskelbta skelbiama apklausa, jos sąlygos su visais priedais, pakeitimais, papildymais ir paaiškinimais.
1.1.4. Konsolidavimas – dviejų atskirų vienos paraiškos vertinimų apibendrinimas, kad būtų gauti galutiniai balai (vertinimų vidurkis) ir paraiškos komentarai, pagrindžiantys vertinimo balus;
1.1.5. Konsoliduotojas – vertinantis paraiškas asmuo, kuriam paskirta konsoliduoti jo ir kito Paslaugų teikėjo arba kitų Paslaugų teikėjų, jei išsiskyrė paraiškų vertinimo rezultatai ir reikalingas trečias vertinimas, vertintas paraiškas. 
1.1.6. Pagrindinė sutartis – Preliminariosios sutarties pagrindu ir joje nustatyta tvarka Šalių sudaryta pagrindinė sutartis dėl Paslaugų pirkimo;
1.1.7. Paslaugos – sporto rėmimo fondo finansavimui pateiktų sporto bazių pagerinimo projektų paraiškų vertinimo bei konsolidavimo paslaugos;
1.1.8. Pasiūlymas – remiantis Pirkimo sąlygomis Paslaugų teikėjo parengtas ir Paslaugos gavėjui nustatyta tvarka pateiktas pasiūlymas dėl Paslaugų teikimo sąlygų. Pasiūlymas yra neatskiriama Preliminariosios ir Pagrindinės sutarties dalis. 
1.1.9. Preliminarioji sutartis – ši tarp Paslaugų gavėjo ir Paslaugų teikėjo sudaryta preliminarioji sutartis nustatanti sąlygas, taikomas Pagrindinei (-ėms) sutarčiai (-tims), kuri (-os) bus sudaroma (-os) Preliminariosios sutarties galiojimo laikotarpiu. 
1.1.10. Ekspertas – Pirkimo kvalifikacinius reikalavimus atitinkantis asmuo vykdantis sutartį.
1.2. Priklausomai nuo konteksto, žodžiai, vartojami vienaskaita, gali reikšti daugiskaitą ir atvirkščiai, o vyriškosios giminės žodžiai gali reikšti moteriškąją ir atvirkščiai.
1.3. Preliminariosios sutarties antraštės ir (ar) jos dalių pavadinimai negali būti naudojami Preliminariai sutarčiai aiškinti.
1.4. Visos šios Preliminariosios sutarties spragos turi būti užpildomos ir/ar visi neaiškumai turi būti aiškinami vadovaujantis viešųjų pirkimų principais mutatis mutandis taikant Lietuvos Respublikos viešųjų pirkimų įstatymo ir (ar) Pirkimo sąlygų nuostatas.

2. SUTARTIES DALYKAS IR PASLAUGŲ TEIKIMO TERMINAI

2.1. Preliminarioje sutartyje Perkančioji organizacija ir Paslaugų teikėjas susitaria dėl sąlygų taikomų Pagrindinei sutarčiai dėl Paslaugų teikimo sąlygų, kuri sudaroma Preliminarios sutarties galiojimo metu.
2.2. Paslaugų teikėjas skiria ekspertą, kuris  (arba Ekspertas) privalo įvertinti ir Konsoliduoti Paslaugų gavėjo jam pateiktas sporto bazių pagerinimo projektų paraiškas (toliau – paraiškos). Maksimalus vertinimui pateiktų paraiškų kiekis vienam Ekspertui negali būti didesnis nei 30 vnt., minimalus vieno Eksperto vertinamų paraiškų kiekis – ne mažiau nei 10.
2.3. Sudarant Pagrindinę sutartį yra taikomi Pasiūlyme (priedas Nr. 2 ,,Pasiūlymas dėl sporto bazių pagerinimo projektų paraiškų vertinimo ir konsolidavimo paslaugų“) nurodyti Paslaugų įkainiai.
2.4. Preliminariosios sutarties galiojimo metu Pasiūlyme nurodyti Paslaugų įkainiai negali būti didinami dėl bendro kainų lygio kitimo.
2.5. Jei Paslaugų teikėjas yra PVM mokėtojas, Pasiūlyme nurodyti įkainiai gali būti keičiami dėl pasikeitusio pridėtinės vertės mokesčio dydžio. Įkainiai didinami arba mažinami tiek procentų, kiek padidėja arba sumažėja pridėtinės vertės mokestis. PVM padidėjus, už įkainių perskaičiavimo iniciavimą atsakingas Paslaugų teikėjas. PVM sumažėjus, už įkainių perskaičiavimą atsakingas Paslaugų gavėjas.
2.6. Paslaugų teikėjas Preliminarios sutarties ir jos pagrindu sudaromų Pagrindinių sutarčių vykdymui visam Preliminariosios sutarties galiojimo laikotarpiu įsipareigoja paskirti atsakingą darbuotoją (jeigu Paslaugos teikėjas yra juridinis asmuo), kuris buvo nurodytas Pasiūlyme ir kurio kvalifikacija buvo patikrinta Pirkimo metu. Apie paskirtą atsakingą darbuotoją, nurodydamas jo kontaktinius duomenis, Paslaugos teikėjas raštu informuoja Paslaugos gavėją per 5 darbo dienas nuo Preliminariosios sutarties pasirašymo.
2.7. Paslaugų teikėjas Paslaugas teikia su Paslaugų gavėju sutartais terminais, kurie yra nustatyti Preliminariosios sutarties priede Nr. 3 ,,Techninė specifikacija“.

3. ŠALIŲ PAREIŠKIMAI IR GARANTIJOS

3.1. Abi Šalys garantuoja viena kitai, kad:
3.1.1. Sutartinė veikla vykdoma teisėtai, sudarydama šią Preliminariąją sutartį ji nepažeidžia savo veiklos teisėtumo apimčių, veiklos dokumentų ir (ar) teisės aktų;
3.1.2. šios Preliminariosios sutarties sudarymas neprieštarauja jos su trečiaisiais asmenimis sudarytoms sutartims ar trečiųjų asmenų atžvilgiu prisiimtiems įsipareigojimams;
3.1.3. šioje Preliminarioje sutartyje nurodyti jos atstovai yra tinkamai įgalioti sudaryti šią Preliminariąją sutartį, prisiima visišką atsakomybę už šiame papunktyje numatytos garantijos pažeidimą.
3.2. Paslaugos teikėjas garantuoja, kad:
3.2.1. jis turi visus leidimus, licencijas, materialiuosius ir žmogiškuosius išteklius reikalingus ar galinčius būti reikalingais teisėtam ir tinkamam šios Preliminariosios sutarties ir Pagrindinės sutarties įvykdymui;
3.2.2. visa informacija (įskaitant ir informaciją apie atitikimą Pirkimo sąlygose nurodytiems kvalifikaciniams reikalavimams), dokumentai ir kiti duomenys, kuriuos Paslaugų teikėjas pateikė dalyvaudamas Pirkime, dėl šios Preliminariosios sutarties ir (ar) Pagrindinės sutarties sudarymo ir (ar) pateiks šių sutarčių vykdymo metu yra tikra, teisinga ir neprieštarauja teisės aktų reikalavimams.
3.3. Paslaugų teikėjas įsipareigoja nedelsdamas, bet ne vėliau kaip per 3 (tris) darbo dienas, informuoti Paslaugų gavėją, jei pasikeičia šios sutarties 3.2.1 ir 3.2.2 punktuose nurodytų pareiškimų ar garantijų turinys, nepriklausomai nuo to, ar tai nulėmusios aplinkybės atsiranda ir (arba) pasikeičia Šalių ir (ar) vienos iš jų valia.
3.4. Jei preliminariosios sutarties galiojimo metu ar pasibaigus jos galiojimui gauna Paslaugų gavėjo pretenziją ir/ar Paslaugų gavėjo gautą, dėl Paslaugų teikėjo suteiktos paslaugos, skundą, pagrįs Eksperto vertinimą papildomais argumentais ir/ar aktyviai dalyvaus rengiant atsakymą ar atsiliepimą ar nagrinėjant ginčą ikiteisminių institucijų ar teismų posėdžių metu.

4. SPRENDIMAS DĖL PASLAUGŲ PIRKIMO

4.1. Esant Paslaugų poreikiui Paslaugų gavėjas priima sprendimą pirkti Paslaugas šios Preliminarios sutarties pagrindu iš Paslaugos teikėjo ir sudaryti Pagrindinę sutartį neatnaujinto varžymosi būdu.
4.2. Ši Preliminarioji sutartis neapriboja ir negali būti aiškinama kaip apribojanti Paslaugos gavėjo teisę laisvai nuspręsti nesudaryti Pagrindinės sutarties dėl paraiškų vertinimo paslaugų teikimo.
4.3. Preliminariosios sutarties galiojimo metu Paslaugų gavėjas Paslaugas perka iš Paslaugos teikėjo, kiek tai neviršija maksimalių Pirkimo sąlygose ir Pagrindinėje sutartyje nurodytų apimčių.
4.4. Pagrindinė sutartis su Paslaugos teikėju sudaroma dėl tokios Paslaugų apimties, kuri nurodyta preliminarios sutarties 2.2 punkte. Šalys šioje sutartyje nustatytais atvejais ir tvarka gali susitarti dėl didesnio ar mažesnio paraiškų vertinimo kiekio.
4.5. Jeigu faktinis gautų paraiškų kiekis yra mažesnis, nei planuotas preliminarus vertinimų kiekis bei esant didesniam Paslaugų teikėjų skaičiui, Pagrindinės sutartys sudaromos tokia tvarka:
4.5.1. Pagrindinės sutartys sudaromos su ekonomiškai naudingiausius pasiūlymus pateikusiais teikėjais (ekonominio naudingumo mažėjimo tvarka), sudarant sutartis su kiekvienu tiekėju dėl jo pasiūlyme nurodyto paraiškų vertinimo kiekio.
4.5.2. Jeigu sudarant pagrindines sutartis ekonominio naudingumo mažėjimo eilės tvarka likusių paraiškų skaičius yra mažesnis nei Preliminarios sutarties 2.2 punkte nurodytas minimalus fiksuotas vieno Paslaugų teikėjo įsipareigojimas vertinti paraiškų kiekis, su šiuo Paslaugos teikėju sudaroma Pagrindinė sutartis dėl mažesnio paraiškų vertinimo skaičiaus.
4.5.3. Jeigu sudarant Pagrindines sutartis ekonominio naudingumo mažėjimo eilės tvarka Paslaugų poreikio Paslaugų gavėjui nebelieka su Paslaugos teikėju Pagrindinė sutartis nesudaroma.
4.6. Konsoliduojamos paraiškos (pagal faktinį šios paslaugos poreikį), padalinamos visiems šios Paslaugos teikėjams po lygiai (proporcingai pagal jų vertinamų paraiškų kiekį). Vienodo vertinamų ir konsoliduojamų paraiškų kiekio paskirstymo principas netaikomas, jei
Konsoliduojamų paraiškų padalinti po lygiai yra neįmanoma. Tokiu atveju didesnį ekonominio naudingumo balą surinkę Paslaugos teikėjai gauna po vieną konsoliduojamą paraišką daugiau;
4.7. Paslaugų gavėjas, nesant būtino tinkamų Paslaugos teikėjų skaičiaus, turi teisę Šalių susitarimu įsigyti papildomą kiekį Paslaugų, viršijantį maksimalų fiksuotą vieno eksperto (Paslaugų teikėjo) įsipareigotą Paslaugų kiekį nurodytą Preliminariosios sutarties 2.2 punkte.
4.8. Įsigyjant Paslaugas šios sutarties 4.7 punkte numatytu atveju, bendras įsigyjamas paraiškų vertinimo kiekis negali viršyti 264 paraiškų, o vienas Ekspertas negali viršyti 30 (trisdešimties) paraiškų vertinimo.
4.9. Papildomas Paslaugų įsigijimas, vykdomas tokia tvarka:
4.9.1. Visiems preliminarias sutartis sudariusiems Paslaugų teikėjams išsiunčiamas pranešimas elektroniniu paštu su prašymu ne vėliau, kaip per 2 (dvi) darbo dienas raštu informuoti Paslaugos gavėją apie sutikimą teikti papildomas Paslaugas, viršijančias šios sutarties 2.2 punkte nurodytą minimalų paraiškų vertinimo kiekį.
4.9.2. Papildomas Paslaugų kiekis gali būti perkamas fiksuotais kiekiais:
4.9.2.1.  papildomas 6 paraiškų vertinimas (neįskaičiuojant minimalaus Paslaugų kiekio, nurodyto Preliminarios sutarties 2.7 papunktyje);
4.9.2.2.  Papildomas 12 paraiškų vertinimas (neįskaičiuojant minimalaus Paslaugų kiekio, nurodyto Preliminarios sutarties 2.7 papunktyje).
4.9.3. Bendras (minimalus fiksuotas kartu su papildomu kiekiu) vieno Eksperto vertinimų skaičius negali viršyti 40 (keturiasdešimt);
4.9.4. Jeigu įsigyjant papildomas Paslaugas, Paslaugų teikėjų siūlomų paslaugų kiekis viršija Perkančiosios organizacijos poreikį (kuris negali viršyti 264 vertinimų), perkamas papildomas Paslaugų kiekis paskirstomas nurodytu principu:
4.9.4.1.  Kiekvienam Paslaugų teikėjui išreiškusiam norą teikti papildomas Paslaugas, teikiamas 4.9.2.1 papunktyje nurodytas kiekis (nepriklausomai, kokį kiekį yra nurodęs Paslaugų teikėjas). Jeigu visiems Paslaugų teikėjams išreiškusiems norą dėl papildomų Paslaugų teikimo dėl mažesnio Perkančiosios organizacijos poreikio nepakanka, papildomi Paslaugų teikimo kiekiai dalinami ekonominio naudingumo mažėjimo tvarka (pradedant nuo ekonomiškai naudingiausio pasiūlymo mažėjančia ekonominio naudingumo eilės tvarka);
4.9.4.2.  Jeigu po 4.9.4.1 papunktyje nurodytu būdu vykdyto paskirstymo Perkančiosios organizacijos Paslaugų kiekio poreikis nėra visiškai patenkintas, likęs Perkančiosios organizacijos Paslaugų kiekis dalijamas toliau nurodytu būdu. Kiekvienam norą išreiškusiam Paslaugų teikėjui, teikiamas 4.9.2.2 papunktyje nurodytas kiekis (tik tuo atveju jeigu Paslaugos teikėjas nurodė 4.9.2.2 arba didesnį siūlomų paslaugų kiekį). Jeigu visiems Paslaugų teikėjams tokio kiekio nepakanka, papildomi paslaugų teikimo kiekiai dalinami ekonominio naudingumo mažėjimo tvarka (pradedant nuo ekonomiškai naudingiausio pasiūlymo mažėjančia ekonominio naudingumo eilės tvarka).
4.9.4.3.   Preliminariosios sutarties 4.9.4.1 – 4.9.4.2 papunkčiuose nurodytas papildomas paskirstymas yra vienas procesas. Teikėjai vieną kartą nurodo savo valią, po kurios išreiškimo Perkančioji organizacija vadovaujantis 4.9.4 papunktyje nustatytomis taisyklėmis apskaičiuoja kiekvieno Paslaugos teikėjo vertinamus kiekius. Paslaugos teikėjams pateikiami galutiniai pagrindinės sutarties papildymai arba pagrindinė sutartis, jeigu papildomas poreikis Paslaugos gavėjui išaiškėja iki pagrindinės sutarties sudarymo, su visais papildomais perkamais Paslaugų kiekiais.
4.9.5. Perkančioji organizacija turi teisę inicijuoti papildomų Paslaugų kiekių pirkimą neribotą kiekį kartų (kiek tai neviršija perkamo maksimalaus paslaugų kiekio nurodyto Pirkimo sąlygose).
4.9.6. Pirkdama papildomą paslaugų kiekį, Perkančioji organizacija nekviečia dalyvauti tų Paslaugų teikėjų, kurie jau yra įsipareigoję teikti maksimalų leistiną Paslaugų kiekį.


5. PAGRINDINIŲ SUTARČIŲ DALYKAS IR PAGRINDINĖS SĄLYGOS

5.1. Pagrindinių sutarčių dalykas – Paslaugų teikėjas įsipareigoja teikti Paslaugas, kurių konkretus apibūdinimas nurodytas Techninėje specifikacijoje (Priedas Nr. 3). Paslaugų teikėjas, teikdamas Paslaugas privalo glaudžiai bendradarbiauti su Paslaugos gavėju, vadovautis jos teikiamomis pastabomis, atsižvelgti į pagrįstai keliamus kokybės ir kitus techninius reikalavimus. Paslaugų teikėjo visų teikiamų Paslaugų kokybė turi atitikti pirkimo dokumentuose nurodytus reikalavimus.
5.2. Pagrindinės perkamų Paslaugų savybės ir kiekiai nurodyti Pirkimo sąlygose (įskaitant Techninė specifikacija, Preliminari sutartis, Paslaugų teikėjo pasiūlymas).
5.3. Pagrindinės sutarties kainą sudaro Paslaugos teikėjo pateiktame Pasiūlyme nustatyti visų Paslaugų įkainiai padauginti iš Pagrindinėje sutartyje nurodytų Paslaugos kiekio ir Preliminariosios sutarties nustatyta tvarka įsigyti papildomi paslaugų įkainiai padauginti iš pateiktame Pasiūlyme nustatytų visų Paslaugų įkainių. Į įkainius įskaičiuojami visi Paslaugų teikėjo mokami mokesčiai ir išlaidos. 
5.4. Pagrindinėje sutartyje taikomas fiksuoto įkainio apskaičiavimo būdas. Fiksuotas įkainis yra nurodytas Paslaugų teikėjo pateiktame pasiūlyme dėl sporto bazių pagerinimo paslaugų pirkimo. Už tinkamai ir laiku suteiktas Paslaugas Perkančioji organizacija sumoka pagal pateiktą tinkamai išrašytą PVM sąskaitą faktūrą ne vėliau kaip per 30 (trisdešimt) kalendorinių dienų nuo PVM sąskaitos faktūros gavimo.
5.5. Paslaugų teikėjas už suteiktas Paslaugas pateikia Paslaugų gavėjui PVM sąskaitą faktūrą elektroninėmis ryšio priemonėmis (elektronine paslauga ,,SABIS“, svetainė pasiekiama adresu https://sabis.nbfc.lt/). Prieš pateikiant sąskaitą, Paslaugų gavėjas pateikti ir suderinti atliktų darbų aktą su už Sutartį atsakingu asmeniu. Paslaugų gavėjui pasirašius atliktų darbų aktą, Paslaugų teikėjas pateikia PVM sąskaitą faktūrą elektroninėmis ryšio priemonėmis.
5.6. Mokėjimas už suteiktas Paslaugas atliekamas pavedimu pervedant pinigus į Sutartyje nurodytą Paslaugų teikėjo sąskaitą banke.
5.7. Jei Paslaugos suteiktos netinkamai, Paslaugų gavėjas turi teisę atsisakyti vykdyti mokėjimą, raštu, įskaitant elektronine forma, informuojant Paslaugų teikėją apie nustatytus trūkumus. Paslaugų gavėjas už Paslaugas sumoka pašalinus trūkumus.
5.8. Paslaugų teikimo įkainiai per visą Sutarties galiojimo laiką negali būti keičiami, išskyrus atvejus, kai teisės aktais pakeičiamas PVM tarifo dydis. Teisės aktais pakeitus PVM tarifo dydį, įkainiai perskaičiuojami nekeičiant Paslaugų teikimo įkainių be PVM, atitinkamai perskaičiuojant tik PVM dalį. Perskaičiuoti Paslaugų teikimo įkainiai įforminami Šalių pasirašomu susitarimu, kuris tampa neatsiejama Sutarties dalimi. Perskaičiuoti Paslaugų teikimo įkainiai taikomi tik po Šalių pasirašyto susitarimo įgaliojimo dienos.
5.9. Paslaugų teikimo įkainiai dėl kitų mokesčių ar dėl kainų lygio pasikeitimo nebus perskaičiuojami.


6. SUTARTIES ŠALIŲ TEISĖS IR PAREIGOS 

6.1. Paslaugų teikėjo pareigos:
6.1.1. Šalių sutartu terminu suteikti kokybiškas Paslaugas;
6.1.2. per Paslaugų gavėjo nurodytą protingą terminą, bet ne vėliau kaip per 5 (penkias) darbo dienas, neatlygintinai pašalinti Paslaugų gavėjo nurodytus Paslaugų teikimo trūkumus;
6.1.3. Paslaugų teikėjui neįvykdžius ar netinkamai įvykdžius savo įsipareigojimus pagal šią Sutartį sumokėti delspinigius pagal Paslaugų gavėjo pareikalavimą pareikštą šios sutarties 7.2 punkte numatyta tvarka;
6.1.4. kartu su Paslaugomis perduoti Paslaugų gavėjui visas turtines autorines teises be jokių apribojimų (laiko, teritorinių ir kt.) nuo Paslaugų priėmimo ir atsiskaitymo su Paslaugų teikėju dienos;
6.1.5. Patvirtinti (Ekspertams pasirašant) ir vadovautis Nešališkumo ir konfidencialumo deklaracija (Preliminarios sutarties 1 priedas);
6.1.6. Dalyvauti (užtikrinant Ekspertų dalyvavimą) Paslaugų gavėjo rengiamuose kontaktiniuose ir/ar nuotoliniuose (elektroninio ryšio priemonėmis) mokymuose dėl tinkamo Paslaugų teikimo;
6.1.7. Paslaugas atlikti vadovaujantis Paslaugų gavėjo nurodymais el. paštu, esant poreikiui ištaisyti Paslaugų trūkumus, įskaitant vertinimo patikslinimo ar pakartotino vertinimo atlikimą. Atliekant Paslaugas turi būti vadovaujamasi Paslaugų gavėjo pateikta informacija bei vertinimui taikomais trečiųjų šalių reikalavimais, 
6.1.8. Paslaugas atlikti Paslaugų gavėjo elektroninėje sistemoje, prie kurios prisijungimą suteiks Paslaugų gavėjas;
6.1.9. Paslaugas suteikti ne vėliau kaip per Techninėje specifikacijoje nurodytą terminą. Paslaugų teikėjas teikdamas vertinimus žino, jog Paslaugų gavėjas turi teisę pastebėjusi trūkumus pareikalauti juos ištaisyti, todėl turi įsivertinti riziką, kad vertinimas gali būti grąžinamas tikslinimui;
6.1.10. Jeigu Paslaugų teikėjas (ar Ekspertas) yra ir/ar konsoliduotojas, tokiu atveju Paslaugų teikėjas (ar Ekspertas) turi pirmiausia įvertinti paraišką, o paraišką įvertinus kitam Ekspertui, konsoliduoti vertinimą. Esant poreikiui, bendradarbiauti su kitu Ekspertu.
6.1.11. Jeigu Ekspertas nėra konsoliduotojas, tačiau paraiškos Konsoliduotojas kreipiasi konsultacijai į Ekspertą, bendradarbiauti su konsoliduojančiu.
6.1.12. Sudarius Preliminarią sutartį ir Paslaugos gavėjui kreipiantis dėl pagrindinės sutarties sudarymo – sudaryti pagrindinę sutartį.
6.1.13. Kilus ginčui dėl paraiškos vertinimo, kurį atliko Paslaugos teikėjas, teikti raštiškus paaiškinimus į keliamus klausimus susijusius su paraiškos vertinimu, taip pat, esant poreikiui dalyvauti ginčus sprendžiančių institucijų posėdžiuose. Ši pareiga galioja ir po sutarties galiojimo termino pasibaigimo.
6.2. Paslaugų teikėjo teisės:
6.2.1. Gauti visą informaciją iš Paslaugų gavėjo, kuri yra būtina Paslaugų teikėjo šia Sutartimi prisiimtų įsipareigojimų vykdymui;
6.2.2. Nutraukti Sutartį Sutarties 7.10 punkte nurodytais atvejais.
6.2.3. Gauti atlygį už tinkamai ir laiku suteiktas Paslaugas.
6.2.4. Parduoti papildomas Paslaugas Preliminarios sutarties nustatyta tvarka.
6.3. Paslaugų gavėjo pareigos:
6.3.1. Priimti kokybiškai ir laiku atliktas Paslaugas iš Paslaugų teikėjo šioje Sutartyje numatytomis sąlygomis;
6.3.2. Sutartyje numatyta tvarka sumokėti Paslaugų teikėjui už tinkamai ir laiku suteiktas Paslaugas;
6.3.3. Teikti Paslaugų teikėjui visą informaciją, kuri yra būtina Paslaugų teikėjo šia Sutartimi prisiimtų įsipareigojimų vykdymui.
6.4. Paslaugų gavėjo teisės:
6.4.1. Paslaugų teikėjui nevykdant šia Sutartimi prisiimtų įsipareigojimų reikalauti jų vykdymo ir (ar) reikalauti šioje sutartyje nurodyto dydžio delspinigių.
6.4.2. Nutraukti Sutartį Sutarties 11.3 punkte nurodytais atvejais.

7. SUTARTIES ŠALIŲ ATSAKOMYBĖ

7.1. Pagrindinė sutartis įsigalioja nuo jos pasirašymo ir užregistravimo pas Paslaugų gavėją dienos ir galioja iki visiško įsipareigojimų įvykdymo. Pagrindinėse sutartyse gali būti taikomos sankcijos už prievolių nevykdymą ar netinkama vykdymą.
7.2. Paslaugų teikėjas, laiku neįvykdęs Sutartyje numatytų įsipareigojimų, Paslaugų gavėjo reikalavimu, moka 0,02 (dviejų šimtųjų) procentų dydžio delspinigius nuo Paslaugų kainos už kiekvieną pavėluotą dieną.
7.3. Paslaugų gavėjui, laiku neatsiskaičiusi su Paslaugų teikėju, Paslaugų teikėjo reikalavimu, moka Paslaugų teikėjui 0,02 (dviejų šimtųjų) procentų dydžio delspinigius už kiekvieną pavėluotą dieną nuo laiku nesumokėtos sumos.
7.4. Šios Sutarties 7.2 – 7.3 punktuose nurodyti delspinigiai turi būti sumokėti ne vėliau kaip per 30 (trisdešimt) kalendorinių dienų nuo atitinkamos Šalies reikalavimo gavimo dienos.
7.5. Sutarties Šalis, dėl kurios neteisėto veikimo ir (ar) neveikimo kita Sutarties Šalis ir (ar) tretieji asmenys patyrė žalą (nuostolius) įsipareigoja visiškai tokią žalą (nuostolius) atlyginti, jei žala atsirado dėl vienos iš Šalies kaltės.
7.6. Šalis nėra laikoma atsakinga už bet kokių įsipareigojimų pagal šią Sutartį nevykdymą ar dalinį nevykdymą, jeigu Šalis įrodo kad tai įvyko dėl nenugalimos jėgos (force majeure) aplinkybių.
7.7. Nenugalimos jėgos (force majeure) aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15d. nutarimu Nr. 840 ,,Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
7.8. Šalys turi teisę nutraukti Pagrindinę sutartį Šalių susitarimu.
7.9. Paslaugų gavėjas turi teisę nutraukti Pagrindinę sutartį vienašališkai ne teismo tvarka be išankstinio įspėjimo ir reikalauti žalos atlyginimo, jeigu Paslaugų teikėjas nustatytais šioje sutartyje terminais nesuteikia Paslaugų arba jas teikia netinkamai arba pažeidžia Nešališkumo ir konfidencialumo deklaracijos nuostatas.

8. PASLAUGŲ TEIKĖJO, SU KURIUO BUS SUDAROMA PAGRINDINĖ 
SUTARTIS, NUSTATYMO TVARKA

8.1. Pasaugų teikėjas, su kuriuo bus sudaroma Pagrindinė sutartis dėl Paslaugų teikimo atrenkamas neatnaujinant varžymosi būdu;
8.2. Neatnaujinant varžymosi Pagrindinė sutartis sudaroma 4 skyriuje nustatyta tvarka.
8.3. Neatnaujinus varžymosi Pagrindinės sutartys raštu gali būti sudaromos visais atvejais laikantis Preliminariosios sutarties 4 skyriuje nustatytų Paslaugų paskirstymo. Pagrindinė sutartis sudaroma tokiomis pačiomis sąlygomis, kokios nustatytos šioje Preliminarioje sutartyje, arba patikslintomis, o jeigu būtina, kitomis nei Preliminarioje sutartyje nustatytomis sąlygomis (nedarant esminių pakeitimų).
8.4. Paslaugų gavėjas, apie Pagrindinių sutarčių sudarymą, informuoja teikėjus (elektroniniu paštu) sudariusius Preliminariąsias sutartis dėl tos pačios pirkimo dalies (pateikiama informacija su kiek teikėjų sudaryta sutarčių ir dėl kokio paraiškų vertinimo skaičiaus). Paslaugų gavėjas nuasmenina asmens duomenis.

9. PAGRINDINIŲ SUTARČIŲ SUDARYMO TVARKA

9.1. Pagrindinė sutartis Preliminariosios sutarties pagrindu gali būti sudaroma nuo Preliminariosios sutarties sudarymo momento.
9.2. Sudarant Pagrindinę sutartį Šalys negali keisti esminių Sutarties sąlygų.
9.3. Jei kviečiamas sudaryti Pagrindinę sutartį Paslaugų teikėjas raštu atsisako ją sudaryti pasiūlytomis sąlygomis, Paslaugų gavėjas siūlo sudaryti Pagrindinę sutartį kitam Paslaugų tiekėjui, kurio pasiūlymas pripažintas sekančiu geriausiu. Jei nei vienas iš Paslaugos teikėjų, pateikusių pasiūlymus (kurie nebuvo atmesti) nesudaro Pagrindinės sutarties, Paslaugų gavėjas turi teisę atnaujinti varžymąsi dėl Paslaugų vykdyti iš naujo arba teisės aktų nustatyta tvarka įsigyti Paslaugas iš trečiųjų asmenų.

10. PASLAUGŲ TEIKĖJŲ ATITIKIMAS SKELBIAMOS APKLAUSOS SĄLYGOSE NUMATYTIEMS KVALIFIKACINIAMS REIKALAVIMAMS PRELIMINARIOSIOS SUTARTIES GALIOJIMO METU

10.1. Paslaugos teikėjas įsipareigoja užtikrinti, kad jis atitiks Pirkimo sąlygose numatytus kvalifikacinius ir kitus reikalavimus šios Preliminariosios sutarties ir su jais sudarytų Pagrindinių sutarčių galiojimo metu.
10.2. Jei dėl bet kokių priežasčių paaiškėja, jog Paslaugos teikėjas neatitinka bet kurio iš Pirkimo sąlygose numatytų kvalifikacinių reikalavimų ir Paslaugų gavėjui paprašius per šios nurodytą protingą terminą šio neatitikimo nepašalina, Paslaugų gavėjas turi teisę nutraukti Preliminariąją sutartį su tokiu Teikėju. Su Teikėju, neatitinkančiu bet kurio iš Konkurso sąlygose numatytų kvalifikacinių reikalavimų, Perkančioji organizacija turi teisę nesudaryti Pagrindinės sutarties ir/ar nesiųsti prašymo teikti pasiūlymus. 
10.3. Paslaugos gavėjas turi teisę nutraukti Preliminarią sutartį, jei Paslaugos teikėjas nuo kvietimo sudaryti pagrindinę sutartį jos nesudaro per 3 darbo dienas.

11. PRELIMINARIOS SUTARTIES ĮSIGALIOJIMAS, KEITIMAS IR PASIBAIGIMAS

11.1. Preliminarioji sutartis įsigalioja nuo jos sudarymo dienos ir galioja 8(aštuonis) mėnesius nuo Sutarties pasirašymo dienos, jei nėra nutraukiama Preliminariojoje sutartyje nustatytais pagrindais arba iki visiško Šalių sutartinių įsipareigojimų įvykdymo. Pagrindinės sutartys negali galioti ilgiau nei Preliminarioji sutartis.
11.2. Preliminariosios sutarties sąlygos sutarties galiojimo laikotarpiu negali būti keičiamos, išskyrus tokias sutarties sąlygas, kurias pakeitus nebūtų pažeisti Viešųjų pirkimų įstatyme nustatyti principai ir tikslai ir Viešųjų pirkimų įstatyme nustatytais atvejais. 
11.3. Paslaugų gavėjas gali vienašališkai nutraukti Preliminariąją sutartį apie tai raštu įspėjus Paslaugų teikėją, jeigu Paslaugų teikėjas iš esmės pažeidė šioje Preliminariojoje sutartyje nurodytas sąlygas. Esminiu Preliminariosios sutarties pažeidimu yra laikoma: 
11.3.1. Paslaugų teikėjas atsisakė sudaryti Pagrindinę sutartį per 3 (tris) kalendorines dienas nuo siūlymo sudaryti Pagrindinę sutartį; 
11.3.2. dėl Paslaugų teikėjo kaltės buvo nutraukta bent 1 (viena) šios Preliminariosios sutarties pagrindu sudaryta Pagrindinė sutartis; 
11.3.3. Teikėjas neatitinka Kvalifikacinių reikalavimų ir šio neatitikimo nepašalina nustatyta tvarka; 
11.3.4. Paslaugos teikėjas pažeidžia Nešališkumo ir konfidencialumo deklaracijos (Preliminarios sutarties Priedas Nr.1) nuostatas.


12. UŽ SUTARTIES VYKDYMĄ ATSAKINGI ASMENYS IR SUSIRAŠINĖJIMAS
TARP ŠALIŲ

12.1. Paslaugų teikėjo atstovas, atsakingas už Sutarties vykdymą:....
12.2. Paslaugų gavėjo atstovas atsakingas už Sutarties vykdymą:....
12.3. Šalių viena kitai siunčiami pranešimai gali būti siunčiami registruotu paštu, elektroniniu paštu arba įteikiami asmeniškai Sutartyje nurodytais rekvizitais.

13. BAIGIAMOSIOS NUOSTATOS

13.1. Sutarčiai ir visoms iš Sutarties atsirandančioms teisėms ir pareigoms taikomi Lietuvos Respublikos teisės aktų reikalavimai. Sutartis sudaryta ir visi Sutartyje nereglamentuoti klausimai turi būti aiškinami vadovaujantis Lietuvos Respublikos teisės aktais.
13.2. Bet kokie nesutarimai ar ginčai, kylantys tarp Šalių dėl Sutarties, sprendžiami abipusiu susitarimu. Šalims nepavykus susitarti, bet kokie ginčai ar nesutarimai, kylantys iš Sutarties, neišspręsti Šalių susitarimu, sprendžiami Lietuvos Respublikos teisės aktų nustatyta tvarka.
13.3. Šalys įsipareigoja ne vėliau kaip per 3 (tris) darbo dienas viena kitai pranešti apie jų rekvizitų pasikeitimą. Šalis, neįvykdžiusi šio reikalavimo, negali reikšti pretenzijų, kad kita Šalis netinkamai įvykdė savo įsipareigojimus, jei išsiuntė pranešimus arba atsiskaitė pagal paskutinius jai žinomus kitos šalies rekvizitus.
13.4. Ši Preliminarioji sutartis sudaryta Šalims pasirašant kvalifikuotu elektroniniu parašu vienodą teisinę galią turinčiais egzemplioriais.

14. PRELIMINARIOS SUTARTIES PRIEDAI

14.1. Preliminarios sutarties 1 priedas: ,,Nešališkumo ir konfidencialumo deklaracija“.
14.2. Preliminarios sutarties 2 priedas: ,,Pagrindinės sutarties forma“.
14.3. Preliminarios sutarties 3 priedas: ,,Techninė specifikacija“.
14.4. Preliminarios sutarties 4 priedas:  ,,Pasiūlymas dėl sporto bazių pagerinimo projektų paraiškų vertinimo ir konsolidavimo paslaugų“.




                                             	 Preliminarios sutarties 1 priedas
 ,,Nešališkumo ir konfidencialumo deklaracija“

NEŠALIŠKUMO IR KONFIDENCIALUMO DEKLARACIJA
PRIPAŽĮSTU, kad: 
1. neturiu turtinių ar neturtinių interesų, susijusių su vertinamu(-ais) projektais ir nesu tiesiogiai susijęs(-usi) santuokos, artimos giminystės, svainystės ryšiais ir netiesiogiai susijęs(-usi) darbo, ekonominiais, politiniais, sutartiniais ir kitais dalykiniais ar asmeninio pobūdžio santykiais, įskaitant emocinio, nacionalinio identiteto ar kitais ryšiais su vertinamo(-ų) projekto(-ų) dalyviais bei nėra faktų ar aplinkybių, kurie leistų abejoti mano nešališkumu ir atliekamo(-ų) projekto(-ų) paraiškos(-ų) vertinimo paslaugos(-ų) skaidrumu;
2. Pateiktame supaprastinto atviro konkurso pasiūlyme pateikti tikslūs ir teisingi duomenys apie mane.
Aš PASIŽADU, kad: 
1. Pateikiamą sporto bazių pagerinimo projekto (-ų) paraišką (-as) vertinsiu objektyviai, savarankiškai,
vadovaudamasis(-i) vertinimo paslaugų sutartyje nustatytais reikalavimais bei lygiateisiškumo ir nešališkumo principais;
2. išlaikysiu paslaptyje visą man suteiktą informaciją vertinant sporto bazių pagerinimo projekto (-ų) paraišką (-as)elektroninėje sistemoje, naudosiu šiuos konfidencialius duomenis tik projekto (-ų) paraiškos(-ų) vertinimui atlikti ir neatskleisiu jų tretiesiems asmenims vertinimo eigoje ir jam pasibaigus, išskyrus Lietuvos Respublikos teisės aktų numatytais atvejais; 
3. Nusišalinsiu nuo sporto bazių pagerinimo projektų paraiškų vertinimo (ne tik konkrečios paraiškos, bet visos sporto srities vertinimo), jeigu paaiškės šioje deklaracijoje nurodytos aplinkybės.

Aš PATVIRTINU, kad:
1.  nusišalinsiu nuo projekto (-ų) paraiškos (-ų) vertinimo, jeigu išaiškės, kad yra praėję mažiau kaip 1 metai iki ekspertinio vertinimo pradžios nuo darbo santykių arba jų esmę atitinkančių santykių su pareiškėju, partneriu;
2. nesu susijęs su pareiškėju, partneriu civiliniais santykiais (asmenimis, susijusiais civiliniais santykiais, laikomi: sudarę civilinę paslaugų teikimo, darbų atlikimo ar prekių teikimo sutartį (-is);
3.  nesu pareiškėjo, partnerio ar atsakingos institucijos valdymo organų nariu, su pareiškėju ar partneriu, jų valdymo organų nariais, ar ekspertus paskiriančiais atsakingos institucijos valstybės tarnautojais ar darbuotojais, dirbančiais pagal darbo sutartį, 
4. nesusijęs su pareiškėju, partneriu artimos giminystės ir (ar) svainystės ryšiais,  
5. neturiu pareiškėjo ar partnerio įstatinio kapitalo dalies arba turtinio įnašo jame, negaunu iš pareiškėjo ar partnerio bet kokios rūšies pajamų.
Man IŠAIŠKINTA, kad:
1. asmenimis, susijusiais artimos giminystės ir (ar) svainystės ryšiais, laikomi: sutuoktinis, jų vaikai (įvaikiai), tėvai (įtėviai), seneliai, vaikaičiai, taip pat eksperto ir jo sutuoktinio broliai (įbroliai), seserys (įseserės) ir šių brolių (įbrolių) bei seserų (įseserių) sutuoktiniai, taip pat asmenys, įregistravę partnerystę įstatymų nustatyta tvarka);
2. Darbo santykiais suprantamas ne tik kaip tiesiogiai darbovietė, tačiau, jeigu darbovietė atstovauja ir gina interesus kitų asmenų (pavyzdžiui asociacija), visi asmenys, kurių interesus atstovauja darbovietė.
3. konfidencialią informaciją sudaro visa informacija Nacionalinės sporto agentūros prie Lietuvos Respublikos Švietimo, mokslo ir sporto ministerijos elektroninėje platformoje ir Nacionalinės sporto agentūros prie Lietuvos Respublikos švietimo, mokslo ir sporto ministerijos pateikti papildomi dokumentai ir duomenys, reikalingi tinkamam projekto(-ų) paraiškos(-ų) vertinimui atlikti;
4. konfidencialia nelaikoma informacija, kuri jos paskelbimo metu man buvo žinoma ar tapo viešai prieinama visuomenei, taip pat informacija, kuri vadovaujantis Lietuvos Respublikos teisės aktais yra viešosios paskirties;
5. konfidencialios informacijos atskleidimas ir (arba) nešališkumo principų nesilaikymas yra šiurkštus mano prisiimtų sutartinių įsipareigojimų pažeidimas, už kurį atsiranda vertinimo paslaugų sutartyje nustatytos pasekmės.
6. Privalau informuoti Nacionalinę sporto agentūrą prie Lietuvos Respublikos Švietimo, mokslo ir sporto ministerijos, jei po šio dokumento pasirašymo, atsiranda aplinkybių, kurios prieštarauja šiai deklaracijai.
Aš PATVIRTINU, kad nešališkumo ir konfidencialumo pasižadėjimo nuostatos man yra aiškiai suprantamos ir žinomos.
Aš SUTINKU, kad pažeidęs nešališkumo ir konfidencialumo nuostatas privalau atlyginti Nacionalinės sporto agentūros prie Lietuvos Respublikos švietimo, mokslo ir sporto ministerijos patirtus nuostolius ir žalą, kaip nustatyta sutartyje.




Preliminarios sutarties 2 priedas: ,,Pagrindinė sutartis“

PAGRINDINĖ SUTARTIS 
Data
Vilnius

	Preliminariosios sutarties numeris:
	     

	Perkamas paslaugas suteikti iki (šalys visais atvejais laikosi ir sutartyje nurodytų detalizuotų terminų):
	Per Techninėje specifikacijoje nurodytą terminą.

	Vertinamų paraiškų skaičius viso (vienetais)
	     

	Konsoliduojamų paraiškų skaičius (vienetais)
	     

	Vieno vieneto vertinimo įkainis, kai paraiška nėra konsoliduojama (eurais)
	     

	Konsolidavimo įkainis (eurais) be PVM.
	     

	Bendra kaina be PVM
	     

	Bendra kaina su PVM
	     

	
	


Paslaugų tiekėjas sutinka su sąlygomis, nustatytomis  sąlygose, preliminarioje sutartyje (įskaitant ir preliminariosios sutarties priedus).
Pagrindinės sutarties nuostatos nustatytos preliminariojoje sutartyje, kurios numeris pateiktas šios sutarties lentelėje.
Už Pagrindinės sutarties vykdymą užsakovo paskirtas atsakingas asmuo: įrašomos pareigos, vardas ir pavardė, vardas ir pavardė, tel. +370, el. paštas      . 
Už Pagrindinė sutarties vykdymą paslaugų teikėjo paskirtas atsakingas asmuo: įrašomos pareigos, vardas ir pavardė, tel. +370, el. paštas      . 
	PASLAUGŲ GAVĖJAS:
Nacionalinė sporto agentūra prie Lietuvos Respublikos švietimo, mokslo ir sporto ministerijos
...




	PASLAUGŲ TEIKĖJAS:
     
     



2

